# Balsapuu

### Wikipedia

Balsapuu
Tieteellinen luokittelu

Kunta: | Kasvit Plantae
Alakunta: | Putkilokasvit Tracheobionta
Kaari: | Siemenkasvit Magnoliophyta
Alakaari: | Koppisiemeniset Magnoliophytina
Luokka: | Kaksisirkkaiset Magnoliopsida
Lahko: | Malvales
Heimo: | Malvakasvit Malvaceae
Suku: | Ochroma
Laji: | lagopus

Balsapuu (Ochroma pyramidale, syn. Ochroma lagopus) on trooppinen puu, joka tunnetaan kevyestä puuaineksestaan (100–200 kg/m³).

Balsapuu kasvaa luonnonvaraisena pohjoisessa Etelä-Amerikassa ja Keski-Amerikassa. Sitä viljellään myös Aasiassa ja Afrikassa.

Balsapuu on erittäin nopeakasvuinen puu: se on jo kahden vuoden vanhana 4–6 metriä korkea ja hakkuukypsä 6–8 vuoden ikäisenä, jolloin sen korkeus on 16–22 metriä ja rungon paksuus noin 30 cm. Täysikasvuisen balsapuun korkeus voi olla 40 metriä ja rungon paksuus 100 cm.

## [muokkaa] Käyttö ja ominaisuudet

Balsapuuta

Vanhastaan Etelä-Amerikan Tyynenmeren rannikon asukkaat ovat tehneet balsapuusta uppoamattomia kalastuslauttoja, minkä vuoksi eurooppalaiset valloittajat antoivat puulle nimeksi balsapuu (espanjassa lautta). Nämä lautat olivat Thor Heyerdahlin balsapuusta rakennetun Kon-tiki-aluksen esikuvia. Balsapuuta käytetään nykyään paljon pakkausmateriaalina keveytensä ja lämmöneristävyytensä vuoksi. Se on myös lentokoneiden, lennokkien ja eräiden uistimien rakennusaine. Balsapuusta voidaan valmistaa erittäin hyvälaatuista paperia sen pitkien kuitujen ansiosta.

Balsapuuta voidaan helposti työstää kaikilla tavallisilla puuntyöstötyökaluilla, mutta leikkaavien terien on syytä olla hyvin teräviä. Vähänkin tylsynyt terä jättää balsapuuhun helposti rikkonaisen työstöpinnan. Hyvin hienon hiekkapaperin balsapuu tukkii. Liimaliitokset pitävät balsapuussa erinomaisesti, kun taas naulat ja ruuvit eivät pidä lainkaan. Balsapuulle soveltuvat myös tavalliset puun pintakäsittelyaineet.

## [muokkaa] Aiheesta muualla

- Balsaworld (tietoa balsapuusta saksaksi)

Haettu osoitteesta http://fi.wikipedia.org../../../b/a/l/Balsapuu.html

Luokka: Malvakasvit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- English
- Español
- Français
- 日本語
- Polski
- Português
- Svenska